ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1054/98

υποβολή: Josu Imaz San Miguel (PPE) προς την Επιτροπή

(6 Απριλίου 1998)

Θέμα: Ταμείο Συνοχής

Η ισπανική κυβέρνηση συνέστησε πρόσφατα τη δημόσια επιχείρηση ΑCΕSΑ (Εταιρεία Υδάτων του λεκανοπεδίου απορροής του ποταμού Ebro) με κεφάλαιο 43.000 εκατομμύρια πεσέτες. Στόχος της εταιρείας είναι η υλοποίηση των εκκρεμούντων έργων υδραυλικής ρύθμισης στην κοιλάδα του ποταμού Ebro. Πολλές από τις εργασίες αυτές αφορούν έργα των οποίων η υλοποίηση εκκρεμεί εδώ και δεκαετίες.

Μέσω της ΑCESΑ η ισπανική κυβέρνηση φιλοδοξεί να εξασφαλίσει την απαραίτητη ιδιωτική χρηματοδότηση που θα της επιτρέψει να φέρει σε πέρας τις εργασίες αυτές εντός μικρού σχετικά χρονικού διαστήματος.

Από την πλευρά της η κυβέρνηση Aragón αναλαμβάνει την υποχρέωση να αποκαταστήσει τα δίκτυα ηλεκτροδότησης, τους δρόμους κλπ. που θα θιγούν ως αποτέλεσμα της κατασκευφής των φραγμάτων.

Θα μπορούσε η ΕCΕSΑ, ως ανάδοχος εταιρεία, να λάβει χρηματοδότηση από το Ταμείο Συνοχής χωρίς τη μεσολάβηση της ισπανικής κυβέρνησης;

Θα μπορούσε το Ταμείο Συνοχής να χρηματοδοτήσει τα έργα αποκατάστασης των δρόμων, των ηλεκτρικών γραμμών, των οικισμών κλπ. που ενδέχεται να θιγούν από τα φράγματα;

Aπάντηση της καςWulf-Mathies εξ ονόματος της Επιτροπής

(7 Μαΐου 1998)

Δυνάμει των διατάξεων του κανονισμού (ΕΚ) 1164/94 του Συμβουλίου της 16ης Μαΐου 1994 για τη σύσταση του Ταμείου Συνοχής(1), όλες οι αιτήσεις ενίσχυσης δυνάμει του Ταμείου πρέπει να υποβάλλονται στην Επιτροπή από το ενδιαφερόμενο κράτος μέλος (άρθρο 10, παράγραφος 3 του εν λόγω κανονισμού). Στην περίπτωση της Ισπανίας, ο υπεύθυνος της υποβολής των αιτήσεων αυτών είναι το "Ministerio de Economía y Hacienda".

Oι τύποι έργων που αναφέρονται από το Αξιότιμο Μέλος του Κοινοβουλίου αποτελούν κανονικά μέρος των σχεδίων κατασκευής έργων μεγάλης κλίμακας υποδομής και είναι επομένως ενέργειες κατάρχήν επιλέξιμες για συγχρηματοδότηση στα πλαίσια του εν λόγω σχεδίου. Εάν η αίτηση συγχρηματοδότησης αντιθέτως περιορίζεται στο μέρος αυτό των έργων θα πρέπει να εξεταστεί κατά περίπτωση λαμβάνοντας υπόψη το σύνολο το σχεδίου.

(1) EE L 130 της 25.05.1994.
ΓΡΑΠΤΗ ΕΡΩΤΗΣΗ E-0483/98

υποβολή: Richard Howitt (PSE) προς την Επιτροπή

(27 Φεβρουαρίου 1998)

Θέμα: Κοινοτικές πρωτοβουλίες στο πλαίσιο των Διαρθρωτικών Ταμείων

Γιατί η Επιτροπή πρότεινε να αυξηθεί από 6 σε 15% η χρηματοδότηση των κοινωνικών πρωτοβουλιών στο πλαίσιο των Διαρθρωτικών Ταμείων το 1993; Δεδομένου ότι τώρα προτείνει μείωση από 9 σε 5%, τί την έκανε να αλλάξει γνώμη; Τί λάθος έγινε το 1993;

Απάντηση της κ.Wulf-Mathies εξ ονόματος της Επιτροπής

(2 Απριλίου 1998)

Η Επιτροπή, γνωρίζοντας τη σπουδαιότητα που αποδίδει το Κοινοβούλιο στις κοινοτικές πρωτοβουλίες, στην πρότασή της περί μεταρρύθμισης των Διαρθρωτικών Ταμείων το 1993, πρότεινε τη χρηματοδότησή τους από τους πόρους των ταμείων μέχρι ποσοστό 15%. Τελικά, το Συμβούλιο ενέκρινε ποσοστό 9% για την τρέχουσα περίοδο προγραμματισμού.

Το ποσοστό αυτό οδήγησε σε χρηματοοικονομική κατανομή μεταξύ δεκατριών κοινοτικών πρωτοβουλιών, η υλοποίηση των οποίων στα κράτη μέλη, λόγω της μείωσης των ποσών χρηματοδότησης σε σχέση με τις ενέργειες στο πλαίσιο των Κοινοτικών Πλαισίων Στήριξης (ΚΠΣ) ή των Ενιαίων Εγγράφων Προγραμματισμού (ΕΕΠ), προκαλούσε δυσκολίες κατά τη διαχείριση και παρεκώλυε, ενίοτε, την αποτελεσματικότητα των εν λόγω ενεργειών.

Εντούτοις, η εμπειρία που θα αποκτηθεί από τις τρέχουσες κοινοτικές πρωτοβουλίες αναμένεται να αξιοποιηθεί, ήτοι να παγιωθεί, με την ευκαιρία της ένταξής τους στα ΚΠΣ ή στα ΕΕΠ των νέων Στόχων 1, 2 ή 3.

Έτσι, για την ενίσχυση της αποδοτικότητας, της προβολής της συμμετοχής και των καινοτόμων χαρακτηριστικών των μελλοντικών κοινοτικών πρωτοβουλιών, η Επιτροπή, στην πρόταση γενικού κανονισμού που υπέβαλε για την προσεχή περίοδο προγραμματισμού των Διαρθρωτικών Ταμείων(1), σκοπεύει να επικεντρώσει, αποκλειστικά, τις ενέργειές της σε τρία θέματα κοινού ενδιαφέροντος, τα οποία θα απολαύουν χρηματοδότηση ισοδύναμη με το 5% των πόρων: την διασυνοριακή, την διεθνική και την διαπεριφερειακή συνεργασία; την αγροτική ανάπτυξη; τους ανθρώπινους πόρους στο πλαίσιο της ισότητας ευκαιριών. Ωστόσο, η αύξηση του προϋπολογισμού προς όφελος των Διαρθρωτικών Ταμείων, παρά τη σχετική μείωση του ποσού που αντιστοιχεί στη χρηματοδότηση των κοινοτικών πρωτοβουλιών, μπορεί να οδηγήσει σε σημαντική βελτίωση των ενεργειών.

Εντούτοις, μειώνοντας τους επί μέρους τομείς ενδιαφέροντος, η Επιτροπή γνωρίζει ότι θα πρέπει να διασφαλίσει την ποιότητα εφαρμογής των κοινοτικών πρωτοβουλιών, προκειμένου να διαφυλάξει, ήτοι να ενισχύσει, τον καινοτόμο χαρακτήρα και την κοινοτική προστιθέμενη αξία των δράσεων, καθώς και τις ισχύουσες εταιρικές σχέσεις.

(1) COM(1998)131 τελικό.
ΓΡΑΠΤΗ ΕΡΩΤΗΣΗ E-2294/98

υποβολή: John McCartin (PPE) προς την Επιτροπή

(22 Iουλίου 1998)

Θέμα: Τιμές χοιρινού κρέατος

Θα μπορούσε η Επιτροπή να αναφέρει ποιος ήταν ο μέσος όρος της τιμής της αγοράς για το χοιρινό κρέας που καταβλήθηκε στους κτηνοτρόφους των διαφόρων κρατών της ΕΕ τον παρελθόντα μήνα (ή τον πιο πρόσφατο μήνα για τον οποίο διατίθενται στοιχεία);

Απάντηση του κ.Fischler εξ ονόματος της Επιτροπής

(3 Αυγούστου 1998)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ αρ θ. 1904/98 του Jesus CABEZON ALONSO προς την Επ τροπή. Η Ευρωπαiκή Ένωση και ο νόμος Helms-Burton



Επίσημη Εφημερίδα αριθ. C 386 της 11/12/1998 σ. 0165



ΓΡΑΠΤΗ ΕΡΩΤΗΣΗ E-1904/98 υποβολή: Jesús Cabezón Alonso (PSE) προς την Επιτροπή (16 Iουνίου 1998) Θέμα: Η Ευρωπαïκή Ένωση και ο νόμος Helms-Burton Κατά τις πρόσφατες διαπραγματεύσεις ανάμεσα στην Ευρωπαϊκή Ένωση και τις Ηνωμένες Πολιτείες για τις συνέπειες της εξωεδαφικότητας που προβλέπει το νόμος Helms-Burton, επετεύχθη κάποια συμφωνία για την πλήρη εξαίρεση των εξωεδαφικών νόμων που εφαρμόζουν οι Ηνωμένες Πολιτείες, ή η συμφωνία αφορά αποκλειστικά μία προσωρινή εξαίρεση της Ευρωπαϊκής Ένωσης από τις συνέπειες των εν λόγω νόμων;
ΓΡΑΠΤΗ ΕΡΩΤΗΣΗ P-0822/98

υποβολή: Carmen Fraga Estévez (PPE) προς την Επιτροπή

(9 Μαρτίου 1998)

Θέμα: Νέος νόμος περί αλιείας στην Αργεντινή και αλιευτική συμφωνία ΕΕ/Αργεντινής

Στις 12 Ιανουαρίου 1998 η Δημοκρατία της Αργεντινής ενέκρινε έναν νέο νόμο περί αλιείας ο οποίος θα τεθεί σε ισχύ τρείς μήνες μετά την ημερομηνία αυτή. Ο νέος νόμος περιλαμβάνει μια σειρά άρθρων τα οποία τροποποιούν ριζικά το καθεστώς των μικτών αλιευτικών επιχειρήσεων, εφόσον θέτουν κατώτατα όρια όσον αφορά τον αριθμό εντοπίων ναυτικών στα πληρώματα των σκαφών, αυξάνουν τα τέλη και ορίζουν νέους συντελεστές μετατροπής για τον βακαλάο, χωρίς να προβάλλεται κανένα επιχείρημα για τη στήριξη των αλλαγών αυτών. Λαμβάνοντας υπόψη ότι το νέο αυτό καθεστώς δεν ανταποκρίνεται κατά κανέναν τρόπο στους όρους υπό τους οποίους υπεγράφη η αλιευτική συμφωνία ΕΕ/Αργεντινής, όπως έχει αναγνωρίσει και η ίδια η Επιτροπή, ενώ μειώνει ριζικά την αποδοτικότητα και τις θέσεις εργασίας των κοινοτικών επιχειρήσεων, ερωτάται η Επιτροπή:

Ποιός είναι ο σχεδιασμός των εργασιών που διεξάγονται και θα συνεχίσουν να διεξάγονται, με τη συμμετοχή της Επιτροπής και των αρχών της Αργεντινής, με στόχο να σεβασθούν οι τελευταίες τη συμφωνία, και ποιά ήταν τα αποτελέσματά τους μέχρι τώρα;

Θα μπορούσε στην περίπτωση αυτή να δοθεί η ερμηνεία ότι ο σεβασμός των ανειλημμένων διεθνών υποχρεώσεων υπερέχει της εσωτερικής νομοθεσίας των κρατών;

Aπάντηση της καςBonino εξ ονόματος της Επιτροπής

(21 Απριλίου 1998)

Η Επιτροπή παρακολουθεί προσεκτικά τις αλλαγές που επήλθαν στη νομοθεσία της Αργεντινής. Η ενδεχόμενη επίπτωση των εν λόγω αλλαγών επί των μικτών εταιριών και επί των προσωρινών ενώσεων επιχειρήσεων που συστήθηκαν στην Αργεντινή στο πλαίσιο της συμφωνίας περί αλιείας, συζητήθηκε πολλές φορές με τις αρχές της Αργεντινής. Με την προοπτική αυτή δημιουργήθηκε συνημμένη ομάδα εργασίας που ανέλαβε τον έλεγχο της συμφωνίας, συμπεριλαμβανομένων των νέων νομικών διατάξεων της Αργεντινής. Η εν λόγω ομάδα έχει ήδη συνεδριάσει δύο φορές, στις 9 και στις 10 Φεβρουαρίου στο Buenos Aires και στις 9 και 10 Μαρτίου 1998 στις Βρυξέλλες και οι εν λόγω εργασίες θα συνεχισθούν στο πλαίσιο της μικτής επιτροπής που θα πραγματοποιηθεί αρχές Μαΐου.

Όσον αφορά την υπεροχή των διεθνών υποχρεώσεων επί της εσωτερικής νομοθεσίας, πρέπει να σημειωθεί ότι το άρθρο 67 του νέου νόμου της Αργεντινής ορίζει ότι οι διατάξεις του νόμου αυτού εφαρμόζονται με την επιφύλαξη των δικαιωμάτων και υποχρεώσεων που υπέχει στον τομέα αυτό το έθνος της Αργεντινής δυνάμει των διεθνών συνθηκών των οποίων αποτελεί μέρος.
ΓΡΑΠΤΗ ΕΡΩΤΗΣΗ E-1825/98

υποβολή: Freddy Blak (PSE) προς την Επιτροπή

(11 Iουνίου 1998)

Θέμα: Επιτήρηση των εργαζομένων σε ηλεκτρονικό δίκτυο

Η πλέον πρόσφατη μόδα στους κύκλους των διευθυντών επιχειρήσεων είναι τα προγράμματα τα οποία κυκλοφορούν στο εμπόριο με την αθώα ονομασία "εργαλεία αναφοράς". Στην πραγματικότητα πρόκειται για προγράμματα επιτήρησης, τα οποία δίνουν τη δυνατότητα στους προϊσταμένους να παρακολουθούν όλες τις σελίδες που επισκέπτονται οι υφιστάμενοί τους κατά την πλοήγησή τους στο Διαδίκτυο. Επιπλέον, τα προγράμματα αυτά παρέχουν τη δυνατότητα παρακολούθησης του ηλεκτρονικού ταχυδρομείου των εργαζομένων. Αφ' ης στιγμής η επιχείρηση γνωστοποιεί στους υπαλλήλους της ότι βρίσκονται υπό επιτήρηση, η επιτήρηση αυτή είναι νόμιμη, έστω και αν τα σχετικά στοιχεία καταχωρίζονται σε ένα παχύ μητρώο προσωπικού.

Δεν θεωρεί η Επιτροπή ότι πρέπει να υπάρχουν κάποιες δεοντολογικές αρχές όσον αφορά την επιτήρηση όσων εργάζονται σε ηλεκτρονικό δίκτυο;

Απάντηση του κ.Bangemann εξ ονόματος της Επιτροπής

(16 Ιουλίου 1998)

Όταν μια εταιρεία εγκαθιστά μηχανισμούς αναφορών, οι οποίοι επιτρέπουν την επεξεργασία δεδομένων που μπορούν να συνδεθούν με συγκεκριμένους χρήστες, τίθεται ζήτημα προστασίας των δεδομένων. Εάν υπάρχει δυνατότητα ανάγνωσης των μηνυμάτων που ανταλλάσσονται με ηλεκτρονικό ταχυδρομείο, τίθεται ενδεχομένως και ζήτημα εμπιστευτικότητας, αν και, στα δίκτυα των εταιρειών, η εμπιστευτικότητα δεν διασφαλίζεται στον ίδιο βαθμό όπως κατά τη χρήση των δημόσιων τηλεπικοινωνιακών δικτύων. Τα ζητήματα αυτά διέπονται από το εθνικό δίκαιο κατέφαρμογή των σχετικών διατάξεων των κοινοτικών οδηγιών για την προστασία των δεδομένων.

Τα κράτη μέλη μπορούν επίσης να λαμβάνουν υπόψη τα ανωτέρω ζητήματα στις εθνικές τους νομοθετικές διατάξεις που ρυθμίζουν τις εργασιακές σχέσεις.

Δεν θα ήταν σκόπιμο, επί του παρόντος, να επιχειρηθεί η θέσπιση λεπτομερέστερων κανόνων σε ευρωπαϊκό επίπεδο για τον τρόπο με τον οποίο οι εταιρείες θα πρέπει να χειρίζονται τα συγκεκριμένα θέματα. Θα προξενούσε ωστόσο ικανοποίηση στην Επιτροπή αν οι εταιρείες που αντιμετωπίζουν ανάλογα ζητήματα αναζητούσαν πρακτικές λύσεις, σε συνεργασία μεταξύ τους καθώς και με το προσωπικό τους ή τους εκπροσώπους του τελευταίου.
ΓΡΑΠΤΗ ΕΡΩΤΗΣΗ E-2315/98

υποβολή: Riccardo Nencini (PSE) προς την Επιτροπή

(22 Iουλίου 1998)

Θέμα: Κρατικές ενισχύσεις

Ο συνεταιρισμός I.P.T. της Σκαρπερία (Φλωρεντία) υπέβαλε αίτηση για χρηματοδότηση βάσει του νόμου 49/85 (γνωστός ως νόμος MARCORA) και έλαβε τουλάχιστον 189 εκατομμύρια λίρες Ιταλίας τον Ιούνιο 1997 πρωτού αμφισβητηθεί ο νόμος αυτός από τις υπηρεσίες της ΓΔ IV της Επιτροπής ως παρέχων κρατική ενίσχυση.

Τον Νοέμβριο 1997, η κυβέρνηση συνέταξε διάταγμα για την τροποποίηση του νόμου 49/85 σύμφωνα με τις παρατηρήσεις που διατύπωσε η αρμόδια υπηρεσία της Κοινότητας. Δεδομένου ότι δεν έχει ακόμη γνωστοποιηθεί η γνώμη της γενικής διευθύνσεως που είναι αρμόδια για το νομοδιάταγμα, δεν είναι μέχρι στιγμής δυνατόν να αναληφθούν οι κατάλληλες πρωτοβουλίες ώστε να διασφαλισθούν οι 500 τουλάχιστον θέσεις εργασίας. Μπορεί η Επιτροπή να ενεργήσει το συντομότερο δυνατόν ώστε να γνωστοποιηθεί από την αρμόδια υπηρεσία της η τελική της γνώμη όσον αφορά το υπό εξέταση νομοδιάταγμα;

Απάντηση του κ.Van Miert εξ ονόματος της Επιτροπής

(3 Αυγούστου 1998)

Η Επιτροπή, κατά τη διάρκεια της εβδομαδιαίας συνεδρίασής της την Τετάρτη 15 Ιουλίου 1998, αποφάσισε να μην εγείρει αντιρρήσεις σχετικά με την εν λόγω ενίσχυση, αριθ. 26/98 (νόμος 49/85 ή "legge Marcora").
ΓΡΑΠΤΗ ΕΡΩΤΗΣΗ E-1565/98

υποβολή: Viviane Reding (PPE) προς την Επιτροπή

(20 Μαΐου 1998)

Θέμα: Συγκέντρωση των προμηθειών των Ευρωπαïκών Οργάνων

Μαζί με τα άλλα Ευρωπαϊκά Όργανα, η Επιτροπή προσπαθεί με γνώμονα τον περιορισμό των δαπανών, να συγκεντρώσει στις Βρυξέλλες τις αγορές και προμήθειες και συγκεκριμένα των επίπλων. Σκοπός είναι αφενός η ανάθεση μεγαλύτερων παραγγελιών και αφετέρου η μεγαλύτερη διάρκεια των συμβάσεων που μπορούν με διαδοχικές ανανεώσεις να φτάσουν τα 10 χρόνια. Η νέα αυτή προσέγγιση που φαινομενικά επιτρέπει εξοικονόμηση χρημάτων, έχει ωστόσο μειονεκτήματα: πρώτον, η μέση διάρκεια ζωής της επίπλωσης είναι συχνά κατώτερη από τη διάρκεια της σύμβασης που επιδιώκει η Επιτροπή. Επίσης η νέα προσέγγιση ευνοεί ανοικτά τις μεγάλες επιχειρήσεις που μπορούν να ανταποκριθούν σε παραγγελίες που γίνονται ολοένα και μεγαλύτερες.

Έχει επίγνωση η Επιτροπή της διάκρισης που υφίστανται οι μικρομεσαίες επιχειρήσεις από τη διόγκωση των παραγγελιών, την παράταση των συμβάσεων και τη συγκέντρωσή τους στις Βρυξέλλες. Αντιλαμβάνεται η Επιτροπή ότι με αντάλλαγμα έναν ασήμαντο περιορισμό δαπανών, θίγει σε μεγάλο βαθμό έναν από τους τομείς της οικονομίας στον οποίο βασίζεται ιδιαίτερα για τη δημιουργία θέσεων απασχόλησης;

Ποιά μέτρα προτίθεται να λάβει η Επιτροπή για να αποφύγει αρνητικές συνέπειες των ενεργειών της για την εξοικονόμηση δαπανών επί των μικρομεσαίων επιχειρήσεων;

Απάντηση του κ.Liikanen εξ ονόματος της Επιτροπής

(22 Ιουνίου 1998)

Οι μακρόχρονες συμβάσεις και η συγκέντρωση των αγορών επίπλων δεν έχουν ως μόνο στόχο τη μείωση των δαπανών αγοράς. Επίσης, αποβλέπουν στην τυποποίηση του εξοπλισμού ενόψει κυρίως της διευκόλυνσης της διαχείρισής του, της προώθησης των ανταλλαγών και της μείωσης των μετακινήσεων των επίπλων κατά τις μετακομίσεις.

Οι συμβάσεις προβλέπονται για τη συμπλήρωση και την ανανέωση της επίπλωσης της Επιτροπής και ενδεχομένως και άλλων θεσμικών οργάνων. Η διάρκειά τους δεν συνδέεται με τη διάρκεια ζωής του σχετικού υλικού.

Οι μακρόχρονες συμβάσεις συνδέουν την Επιτροπή, ή άλλο θεσμικό όργανο, με προμηθευτή για μια παρατεταμένη περίοδο αλλά δεν επηρεάζουν τον ετήσιο όγκο αγορών. Σε γενικές γραμμές, ο όγκος αυτός είναι πολύ μεγάλος και μπορεί να διαφέρει σημαντικά απο έτος σε έτος. Η Επιτροπή για να εγγυηθεί την καλή εκτέλεση των παραγγελιών της καθώς και για να μην παραβλάψει την οικονομική ισορροπία των προμηθευτών της συνεργάζεται με επιχειρήσεις, οι ικανότητες παραγωγής των οποίων ανταποκρίνονται στις ανάγκες της, χωρίς ωστόσο να εισαγάγει ρήτρες διακριτικής μεταχείρισης έναντι των ευρωπαϊκών επιχειρήσεων και ιδίως των μικρών και μεσαίων επιχειρήσεων (ΜΜΕ).

Γενικά, η Επιτροπή, με γνώμονα την άριστη χρήση του δημοσίου χρήματος και εντός του παρόντος κλίματος δημοσιονομικής πειθαρχίας, ακολουθεί ενεργά μία στρατηγική αγορών, η οποία αποβλέπει στην επίτευξη της καλύτερης σχέσης μεταξύ ποιότητας και τιμών; γεγονός που ανταποκρίνεται στους στόχους της ευρωπαϊκής πολιτικής για τις δημόσιες συμβάσεις. Ο σκοπός της πολιτικής αυτής έγκειται κυρίως στη βελτίωση της ανταγωνιστικότητας των ευρωπαϊκών επιχειρήσεων.
ΓΡΑΠΤΗ ΕΡΩΤΗΣΗ E-1475/98

υποβολή: Mihail Papayannakis (GUE/NGL) προς την Επιτροπή

(13 Μαΐου 1998)

Θέμα: Ρύπανση του Ασωπού ποταμού και Νοτίου Εβοïκού

Το Δέλτα του Ασωπού θεωρείται σημαντικός υγρότοπος της Αττικής και ενδιάμεσος σταθμός μεταναστευτικών πουλιών. Στην περιοχή έχουν καταγραφεί 140 περίπου διαφορετικά είδη πουλιών, 31 εκ των οποίων περιλαμβάνονται στο παράρτημα Ι της οδηγίας 79/409/ΕΟΚ(1). Επίσης, σύμφωνα με έγγραφο της Γενικής Διεύθυνσης Ανάπτυξης και Προστασίας Δασών του Υπουργείου Γεωργίας, η περιοχή Ωρωπός-Εκβολές Ασωπού, έκτασης 420 ha, περιλαμβάνεται στον κατάλογο των περιοχών που είναι επιλέξιμες για να ενταχθούν στο δίκτυο NATURA 2000 σύμφωνα με την οδηγία 92/43/ΕΟΚ(2).

Στην ευρύτερη περιοχή Οινοφύτων-Σχηματαρίου είναι εγκατεστημένες 350 περίπου βιομηχανίες (μεταξύ τους και πολλές χημικές), που ρίχνουν τα απόβλητά τους στον Ασωπό κατά το πλείστον χωρίς επεξεργασία βιολογικού καθαρισμού. Από δε το 1995 η ελληνική κυβέρνηση αποφάσισε τη δημιουργία βυρσοδεψικής βιομηχανικής περιοχής στην κοινότητα Δάφνης Βοιωτίας, και φυσικά την απόρριψη των αποβλήτων της συγκεκριμένης ΒΙΠΕ μαζί με τα απόβλητα των βιομηχανικών εγκαταστάσεων Οινοφύτων-Σχηματαρίου και τα οικιακά λύματα της ευρύτερης περιοχής Ωρωπού στον Ευβοϊκό κόλπο.

Δεδομένου ότι:

- μετρήσεις που διενεργήθηκαν στην ευρύτερη θαλάσσια περιοχή των εκβολών του Ασωπού ποταμού, κατέδειξαν ότι στα ιζήματα οι συγκεντρώσεις του καδμίου, χρωμίου, χαλκού και νικελίου είναι ιδιαίτερα υψηλές,

- παραβιάζονται οι οδηγίες 76/464/ΕΟΚ(3), 76/160/ΕΟΚ(4), 79/923/ΕΟΚ(5), 79/409/ΕΟΚ, 92/43/ΕΟΚ, καθώς και το άρθρο 6 της οδηγίας 85/337/ΕΟΚ(6) σχετικά με την ενημέρωση του κοινού,

- οι άδειες σε βιομηχανίες δίδονται πάντοτε με πρόβλεψη βιολογικού καθαρισμού ο οποίος όμως δεν τηρείται, ενώ οι έλεγχοι είναι περίπου ανύπαρκτοι,

Ερωτάται η Επιτροπή:

1. αν οι βιομηχανίες Οινοφύτων-Σχηματαρίου λειτουργούν σύμφωνα με το κοινοτικό δίκαιο,

2. αν οι άδειες λειτουργίας και οι όροι επεξεργασίας βιολογικών καθαρισμών και διάθεσης αποβλήτων είναι νόμιμες και νόμιμοι, εάν τηρούνται και αν ελέγχονται,

3. αν στη ζώνη εγκατάστασης των βυρσοδεψείων προβλέπεται και ΜΠΕ βιολογικού καθαρισμού και αν έχει κοινοτική χρηματοδότηση, και

4. τί γενικά μέτρα προτίθεται να λάβει αυτή ώστε ο Ασωπός και η θάλασσα του Νοτίου Ευβοϊκού να μη γίνουν αποδέκτες παντός είδους αποβλήτων και ρυπογόνων λυμάτων, να γίνουν σεβαστές οι κοινοτικές οδηγίες, και να αρχίσουν, με συγχρηματοδότηση, τα έργα εξυγίανσης του Ασωπού;

(1) EE L 103 της 25.04.1979, σελ. 1.

(2) EE L 206 της 22.07.1992, σελ. 7.

(3) EE L 129 της 18.05.1976, σελ. 23.

(4) EE L 31 της 05.02.1976, σελ. 1.

(5) EE L 281 της 10.11.1979, σελ. 47.

(6) EE L 175 της 05.07.1985, σελ. 40.
ΓΡΑΠΤΗ ΕΡΩΤΗΣΗ E-0367/98

υποβολή: Stefano De Luca (ELDR) προς την Επιτροπή

(24 Φεβρουαρίου 1998)

Θέμα: Ελεύθερος ανταγωνισμός και κανόνες της αγοράς στον τομέα της πολιτικής αεροπορίας στην Ιταλία

Στο πλαίσιο του ιταλικού τομέα αερομεταφορών, η εταιρία Alitalia απολαύει ιδιαίτερων όρων. Ο επίσημος ιταλικός αερομεταφορέας έχει χρηματοοικονομικά διαθέσιμα ανώτερα των τριών τρισεκατομμυρίων λιρών από κρατικές ενισχύσεις, αλλαγές σημαίας που πραγματοποιήθηκαν ή πρόκειται να πραγματοποιηθούν, οικονομικά πλεονεκτήματα που απορρεόυν από την εξυγίανση στον τομέα της διαχείρισης που βασίστηκε στην κεφαλαιοποίηση του κόστους εργασίας, μέσω της διανομής του 20% περίπου του μετοχικού κεφαλαίου στους εργαζομένους.

Τα χρηματοοικονομικά αυτά διαθέσιμα επέτρεψαν στην Alitalia να συνάψει σειρά συμφωνιών με μικρούς μεταφορείς που λειτουργούν υπό καθεστώς πτήσεων με ίδιο κωδικό αριθμό (code-share). Αντίθετα, άλλοι μεταφορείς, όπως οι "Air One" και "Air Europe", μη διαθέτοντας εξίσου σημαντικά κεφάλαια, δεν μπορούν να αναπτύξουν τη δραστηριότητά τους.

Ερωτάται, ως εκ τούτου, η Επιτροπή:

1. Είναι ενήμερη για την ανώμαλη αυτή κατάσταση;

2. Εκτιμά ότι η κεφαλαιοποίηση της Alitalia πραγματοποιήθηκε στο πλαίσιο του σεβασμού των κανόνων περί ανταγωνισμού, όπως αυτοί ορίζονται στη Συνθήκη;

3. Φρονεί ότι οι μικρές ιταλικές αεροπορικές εταιρίες απολαύουν πλήρως του ελεύθερου ανταγωνισμού και της ελεύθερης αγοράς;

Απάντηση του κ.Kinnock εξ ονόματος της Επιτροπής

(20 Απριλίου 1998)

Στις 15 Ιουλίου 1997, η Επιτροπή ενέκρινε τη χορήγηση κρατικής ενίσχυσης ύψους 2750 δισεκατ. ιταλικών λιρών στην Alitalia. Πριν λάβει την απόφασή της η Επιτροπή, εξετάσθηκαν πολύ προσεκτικά όλες οι πτυχές του θέματος. Σύμφωνα με τις κατευθύνσεις που είχε δημοσιεύσει η Επιτροπή(1) και επειδή κρίθηκε ότι η κρατική ενίσχυση αποσκοπούσε αποκλειστικά στην αναδιάρθρωση της εταιρείας η οποία θα της εξασφάλιζε επιστροφή στη βιωσιμότητα, η Alitalia έπρεπε να πληροί οκτώ αυστηρά κριτήρια. Η Επιτροπή επέμεινε ιδίως ότι είναι αναγκαίο η ενίσχυση να μην οδηγήσει σε στρέβλωση του ανταγωνισμού και, συνεπώς, η έγκριση της ενίσχυσης εξαρτάται από το εάν η Alitalia θα τηρήσει δέκα όρους μεταξύ των οποίων είναι ο περιορισμός των προσφερόμενων θέσεων και ο περιορισμός στην ελευθερία διαμόρφωσης των τιμών της. Η Επιτροπή θα εξασφαλίσει ότι οι όροι αυτοί, οι οποίοι σκοπό έχουν να μην επιτραπεί στην Alitalia να ασκήσει αθέμιτο ανταγωνισμό λόγω της θέσης της σε καμμία αγορά, ακόμη και στην αγορά εσωτερικών πτήσεων, θα τηρηθούν πλήρως.

(1) EE C 350, 10.12.1994.
ΓΡΑΠΤΗ ΕΡΩΤΗΣΗ E-1784/98

υποβολή: Concepció Ferrer (PPE) προς την Επιτροπή

(11 Iουνίου 1998)

Θέμα: Κατάσταση στη Βοσνία-Ερζεγοβίνη

Το Ευρωπαϊκό Κοινοβούλιο θεώρησε κάποια στιγμή ότι είναι αναγκαίο να καταρτισθούν δασκάλοι και εκπαιδευτικοί που θα είναι ικανοί να βοηθήσουν τα παιδιά να ξεπεράσουν τις επιπτώσεις του πολέμου και, για το λόγο αυτό, έκρινε αναγκαίο να χρηματοδοτήσει η ΕΕ προγράμματα κατάρτισης για την ειρήνη, τα οποία θα έχουν ως στόχο την προώθηση της κατανόησης μεταξύ των λαών της περιοχής.

Σήμερα, το σχολικό σύστημα στη Βοσνία-Ερζεγοβίνη προωθεί περισσότερο την διάκριση μεταξύ των υπαρχουσών εθνοτήτων, δημιουργώντας κατά τον τρόπο αυτόν ένα μηχανισμό φυλετικών διακρίσεων που καθιστά αδύνατη την δημιουργία ορισμένων ελαχίστων βάσεων συνύπαρξης που θα βασίζονται στην ανοχή και τον αλληλοσεβασμό.

Γνωρίζει η Επιτροπή αυτήν την κατάσταση; Έχει αναλάβει η Επιτροπή κάποια συγκεκριμένη δράση που θα προορίζεται για την εκπαίδευση για την ειρήνη στην πρώην Γιουγκοσλαβία;

Απάντηση του κ.Van den Broek εξ ονόματος της Επιτροπής

(10 Ιουλίου 1998)

Η Επιτροπή έχει δείξει ιδιαίτερη προσοχή στην κατάσταση της εκπαίδευσης στη Βοσνία και την Ερζεγοβίνη. Έχει μεριμνήσει ώστε στα προγράμματά της να μην υπάρχει τρόπος πρόκλησης συμπεριφοράς που να επιτρέπει τις φυλετικές διακρίσεις.

Το πρόγραμμα Phare VET 97 που έχει εφαρμοσθεί πρόσφατα, έχει για παράδειγμα ως κύριο στόχο να ευνοεί το πνεύμα ανοχής μεταξύ των λαών της περιοχής. Οι τρεις συνιστώσες του προγράμματος αυτού ("οικοδόμηση ιδρυμάτων", ανάπτυξη των εκπαιδευτικών προγραμμάτων και ειδικές δράσεις κατάρτισης), αποβλέπουν όλες στη δημιουργία σχέσεων μεταξύ των εθνοτήτων στο πλαίσιο του εκπαιδευτικού συστήματος καθώς και σχέσεων εμπιστοσύνης μεταξύ των εκπαιδευτικών. Επιπλέον το πρόγραμμα Pre Tempus που αφορά την ανώτατη εκπαίδευση επέτυχε, από την πλευρά του, να συγκεντρώνει σε τακτά χρονικά διαστήματα τους πρυτάνεις των τριών κοινοτήτων και το γεγονός αυτό θεωρείται στη Βοσνία και την Ερζεγοβίνη από διαφόρους φορείς ως στοιχείο αναφοράς.
ΓΡΑΠΤΗ ΕΡΩΤΗΣΗ E-1433/98

υποβολή: Daniel Varela Suanzes-Carpegna (PPE) προς την Επιτροπή

(11 Μαΐου 1998)

Θέμα: Ευρωπαïκή συνεργασία για την ανάπτυξη του τομέα της αλιείας τρίτων χωρών

Μπορεί η Επιτροπή να μας αναφέρει ποιές ήσαν οι δράσεις αλιευτικής συνεργασίας, καθώς και το ύψος της αντίστοιχης χρηματοδότησης, που υλοποιήθηκαν ή χρηματοδοτήθηκαν από τη ΓΔ VIII την τελευταία πενταετία στις ακόλουθες χώρες: Νότιος Αφρική, Ναμίμπια, Γκαμπόν, Σενεγάλη, Ισημερινή Γουινέα, Γουινέα Μπισσάου, Ακτή του Ελεφαντοστού, Γκάμπια, Σιέρρα Λεόν, Μαυριτανία, Αγκόλα, Γκάνα και Καμερούν;